open-index/open-wikipedia-markdown huggingface dataset:
Paņijoņi

**Paņijoņi** (latgaliešu: **Panijuoni**) ir ciems Preiļu novada Upmalas pagastā. Atrodas pagasta dienvidos 10,8 km no pagasta centra Vecvārkavas un 222,1 km no Rīgas.

Apdzīvotā vieta atrodas nomaļus no valsts autoceļiem, pie Šustas ietekas Dubnā.

## Atsauces
Priekuļi (Upmalas pagasts)

**Priekuļi** ir ciems Preiļu novada Upmalas pagastā. Atrodas pagasta dienvidu daļā 2,2 km no pagasta centra Vecvārkavas un 215,6 km no Rīgas.

Apdzīvotā vieta atrodas nomaļus no valsts autoceļiem, Dubnas upes labajā krastā.

## Atsauces
Pūgaiņi

**Pūgaiņi** (agrak arī Pugi) ir ciems Preiļu novada Upmalas pagastā. Atrodas pagasta ziemeļu daļā 13,6 km no pagasta centra Vecvārkavas un 188,8 km no Rīgas. Saplūdis ar Vanagiem

Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe).

1897. gadā katoļu ciemā bija 13 sētas ar 50 cilvēkiem.

## Atsauces
Pogas (Upmalas pagasts)

**Pogas** (arī **Pūgas**, latgaliski: **Pūgys**) ir ciems Preiļu novada Upmalas pagastā. Atrodas pagasta dienvidu daļā 4,8 km no pagasta centra Vecvārkavas un 213,2 km no Rīgas.

Apdzīvotā vieta atrodas pie autoceļa V750 (Stolderi–Vecvārkava).

1897. gadā katoļu ciemā bija 7 sētas ar 51 cilvekiem.
## Atsauces
Rusiņi

**Rusiņi** var būt:

*Rusiņi - ciems Līvānu novada Rožupes pagastā
*Rusiņi - ciems Preiļu novada Upmalas pagastā
Mareks Hamšīks

**Mareks Hamšīks** (; dzimis ) ir bijušais slovāku futbolists, spēlēja pussarga pozīcijā, bijis Slovākijas futbola izlases dalībnieks un kapteinis. No 2022. gada līdz 2023. gadam pārstāvēja Turcijas Superlīgas komandu *[[Trabzonspor]]*.

## Karjera
Karjeru sācis Slovākijas klubā *[[ŠK Slovan Bratislava]]*, taču drīz vien pievienojās Itālijas klubam *[[Brescia Calcio]]*, kura sastāvā aizvadīja trīs sezonas. 2007. gada jūnijā pievienojās citam Itālijas klubam *[[SSC Napoli]]*. Tā sastāvā divas reizes uzvarējis Itālijas kausa izcīņā, 2010.—2011. gada sezonā iekļauts *Serie A* sezonas simboliskajā komandā. *Napoli* sastāvā spēlēja līdz 2019. gadam. Karjeras turpinājumā pārstāvēja Ķīnas klubu *[[Dalian Yifang F.C.|Dalian Yifang]]*, 2021. gadā neilgu laiku spēlēja Zviedrijā *[[IFK Göteborg]]* komandā. 2021. gada vasarā pārgāja uz Turcijas klubu *[[Trabzonspor]]*. 2021.—2022. gada sezonā kļuva par Turcijas čempionu.

Slovākijas izlasē debitēja 2007. gada februārī draudzības spēlē pret Polijas izlasi. Pirmos vārtus izlasē guva  Eiropas čempionāta kvalifikācijas spēlē pret Sanmarīno. Izlases sastāvā piedalījies  (Slovākijas pirmā dalība FIFA Pasaules kausā) un 2016. un . 2022. gada maijā paziņoja par karjeras beigām izlasē. Kopumā izlasē aizvadījis 135 spēles un guvis 26 vārtus. Astoņas reizes atzīts par Slovākijas gada futbolistu.

## Sasniegumi
**Napoli**

* Itālijas kauss: 2011–12, 2013–14
* Supercoppa Italiana: 2014

**Trabzonspor**
* Turcijas Superlīga: 2021–22
* Turcijas superkauss: 2021

**Individuālie sasniegumi**

* Slovākijas gada futbolists: 2009, 2010, 2013, 2014, 2015, 2016, 2017, 2018

## Atsauces

## Ārējās saites
Zoltāns Štībers

**Zoltāns Štībers** (, dzimis  Šārvārā, Ungārijā) ir ungāru futbolists, Ungārijas kluba *[[Újpest FC]]* un Ungārijas futbola izlases spēlētājs. Spēlē malējā vai uzbrūkošā pussarga pozīcijā.

Futbolista gaitas sācis Budapeštas jauniešu un junioru komandās, bet 2005. gadā parakstījis divu gadu līgumu ar Anglijas kluba *[[Aston Villa]]* futbola akadēmiju; spēlējis arī kluba dublieru komandā. 2007./2008. gadā bijis izīrēts klubam *[[Yeovil Town]]*. 2009. gadā pievienojies Vācijas 2. bundeslīgas klubam *[[TuS Koblenz]]*, vēlākos gados spēlējis citos Vācijas klubos, kopš 2014. gada — *[[Hamburger SV]]*, kurš Štīberu iznomāja *[[1.FC Nürnberg]]*.

Štībers spēlējis dažāda vecuma Ungārijas junioru izlasēs. Pieaugušo izlasē debitējis 2011. gadā mačā pret Zviedriju.

## Ārējās saites
Rusiņi (Upmalas pagasts)

**Rusiņi** (arī **Ruseņi**, latgaliski: **Ruseni**) ir ciems Preiļu novada Upmalas pagastā. Atrodas pagasta austrumu daļā 5,6 km no pagasta centra Vecvārkavas un 212,4 km no Rīgas.

Apdzīvotā vieta atrodas nomaļus no valsts autoceļa V751 (Vecvārkava—Ančkini—Pieniņi—Kauša).

1897. gadā ciemā bija 11 sētas ar 89 cilvēkiem.

## Atsauces
Sivera ezers

**Sivera ezers** (arī **Sivers**, **Siveru ezers**) ir caurteces ezers Preiļu novada Upmales pagastā uz dienvidiem no Ašenieku purva. Notece uz Dubnu.

## Atsauces
Birkirs Bjarnasons

**Birkirs Bjarnasons** (, dzimis  Akureiri, Islandē) ir islandiešu futbolists, Itālijas B sērijas kluba Brescia Calcio un Islandes futbola izlases spēlētājs. Spēlē centra pussarga pozīcijā.

Futbolista gaitas sācis dzimtajā pilsētā Akureiri, bet 1999. gadā Birkira ģimene pārcēlās uz Norvēģiju, kur viņš spēlējis vairākās jauniešu un junioru komandās. 2006. gadā pievienojies Stavangeras klubam *[[Viking FK]]*, kura sastāvā kļuvis par Norvēģijas čempionāta bronzas medaļas ieguvēju 2007. gadā. 2012. gadā pārcēlies uz Beļģijas klubu *[[Standard Liège]]*, bet sezonas beigās — uz Itālijas klubu *[[Delfino Pescara 1936]]*. Kopš 2015. gada Šveices kluba *[[FC Basel]]* spēlētājs.

Birkirs spēlējis vairākās Islandes jauniešu un junioru izlasēs. Pieaugušo izlasē debitējis 2010. gadā pārbaudes mačā pret Andoru, bet pirmos vārtus guvis 2012. gadā mačā pret Franciju.

## Sasniegumi
**Basel**

* Šveices Superlīga: 2015—16

## Atsauces

## Ārējās saites
Bjarnasons

**Bjarnasons** () ir islandiešu cilmes uzvārds un tēvvārds. Cilvēki ar šo uzvārdu:

* Birkirs Bjarnasons (*Birkir Bjarnason*, 1988) — islandiešu futbolists;
* Teodors Bjarnasons (*Theódór Bjarnason*, 1987) — Islandes futbolists.
11. šaha olimpiāde

**11. [[šaha olimpiāde]]** notika no 1954. gada 4. septembra līdz 25. septembrim Nīderlandes pilsētā Amsterdamā.

## Vispārīgs apskats
1952. gadā Helsinkos notikušais FIDE kongress apmierināja Argentīnas šaha federācijas lūgumu un piešķīra tai tiesības rīkot 11. šaha olimpiādi Argentīnā. Kad līdz olimpiādes sākumam bija atlikušas tikai dažas nedēļas pēkšņi pienāca paziņojums, ka Argentīna finansiālu problēmu dēļ atsakās no olimpiādes rīkošanas.

Šajā kritiskā situācijā enerģiski rīkojās FIDE prezidents Folke Rogards un Nīderlandes šaha federācija, kas uzņēmās sarīkot izjukt draudošo olimpiādi. Lai iegūtu nepieciešamos līdzekļus tika sarīkota loterija. Pusotra mēneša laikā viss tika noorganizēts, un olimpiāde varēja notiek ieplānotajā termiņā. Amsterdamā ieradās 26 komandas, par vienu vairāk nekā iepriekšējā olimpiādē Helsinkos. Debitanti bija tikai Kolumbijas šahisti. No vadošām komandām šoreiz neieradās ASV izlase. 

Par sacensības vietu pilsētas vadība bija izvēlējusies lielu sporta zāli "Apollohall". Spēles reglaments: pirmās 2,5 stundās 40 gājieni, katrā sekojošā stundā 16 gājieni. 

## Olimpiādes rezultāti
### Priekšsacīkstes
Komandas tika sadalītas četrās grupās, divās sešas un divās septiņas komandas. No katras grupas trīs labākās iekļuva "A" finālā, bet atlikušās "B" finālā. Priekšsacīkšu rezultāti starp komandām netika pārnesti uz finālu, tāpēc komandas, kas kvalificējās vienā fināla grupa no vienas priekšsacīkšu grupas, šīs olimpiādes turnīros mērojās spēkiem savā starpā divreiz. Visas komandas gan priekšsacīkšu grupās un finālos spēlēja katra ar katru pēc apļa sistēmas. Priekšsacīkšu rezultāti bija šādi:
* **1. grupa:** 1. PSRS, 2. Nīderlande, 3. Islande, 4. Austrija, 5. Somija, 6. Grieķija.
* **2. grupa:** 1. Argentīna, 2. Bulgārija, 3. Čehoslovākija, 4. Kanāda, 5. Itālija, 6. Īrija.
* **3. grupa:** 1. Izraēla, 2. Dienvidslāvija, 3. Šveice, 4. Dānija, 5. Norvēģija, 6. Francija, 7. Zāra. 
* **4. grupa:** 1. Ungārija, 2. Vācijas Federatīvā Republika (VFR), 3. Anglija, 4. Šveice, 5. Kolumbija, 6. Beļģija, 7. Luksemburga.

### Fināls
#### "A" fināls

#### "B" fināls
13. Šveice, 14. Kanāda, 15. Austrija, 16. Dānija, 17. Itālija, 18. Kolumbija, 19. Beļģija, 20. Somija, 21. Francija, 22. Zāra, 23. Norvēģija, 24. Grieķija, 25. Īrija, 26.Luksemburga.

### Labākie pie galdiņiem
: 

### Godalgoto komandu dalībnieku individuālie rezultāti
Godalgoto komandu dalībnieku individuālie rezultāti sakopoti sekojošās tabulās:
#### 1. vieta — PSRS

#### 2. vieta — Argentīna

#### 3. vieta — Dienvidslāvija

## Atsauces

## Papildu literatūra
* 
* 

## Ārējās saites
* 11th Chess Olympiad: Amsterdam 1954 
* Olimpiādes dalībnieku fotogrāfija
DuckDuckGo

***DuckDuckGo*** ir interneta meklētājprogramma, kuru izveidoja Gabriels Veinbergs un laida klajā 2008. gada 25. septembrī. 2014. gada 21. maijā *DuckDuckGo* ieviesa jauno mājaslapas dizainu, kas fokusējās uz labāk formulētām atbildēm un labāku izskatu. Jaunajā dizainā tika iekļautas tādas pieprasītas funkcijas kā attēlu meklēšana.

2014. gada 18. septembrī *[[Apple Inc.|Apple]]* iekļāva *DuckDuckGo* kā vienu no piedāvātajām meklētājprogrammām ''Safari'' interneta pārlūkā. 2014. gada 10. novembrī *[[Mozilla Corporation|Mozilla]]* iekļāva *DuckDuckGo* kā vienu no piedāvātajām meklētājprogrammām *[[Mozilla Firefox|Firefox]]* interneta pārlūkā, *DuckDuckGo* tika iekļauta kā viena no piedāvātajām meklētājprogrammām, sākot no interneta pārlūka *[[Firefox]] 33.1* versijas.

2012. gadā *DuckDuckGo* sasniedza 1 miljonu meklējumu dienā. 2015. gadā *DuckDuckGo* sasniedza 10 miljonus meklējumu dienā.

## Atsauces
Villems II

**Villems Frederiks Georgs Lodevejks** (; dzimis , miris ) bija Nīderlandes karalis un Luksemburgas lielhercogs no 1840. līdz 1849. gadam. Villema II valdīšanas laikā Nīderlande kļuva par konstitucionālu monarhiju.

Dzimis Hāgā, Villema I ģimenē. Divu gadu vecumā kopā ar vecākiem pameta valsti, kad Nīderlandi ieņēma Francijas karaspēks. Jaunību pavadīja Prūsijas galmā, Berlīnē. Dienēja Prūsijas armijā. Vēlāk studēja Oksfordas Universitātē. Napoleona karu laikā dienēja britu armijā, iesākumā kā Artura Velzlija, vēlāk Džordža IV adjutants.

1813. gadā atgriezās Nīderlandē, kad tēvs kļuva par Nīderlandes suverēnu. Tika ievainots Vaterlo kaujā. 1816. gada 21. februārī Sanktpēterburgas Ziemas pilī apprecējās ar Krievijas ķeizara Aleksandra I māsu Annu Pavlovnu. 1870. gada 7. oktobrī Villema II tēvs Villems I atteicās no troņa un devās prom no valsts, bet Villems II kļuva par Nīderlandes karali. Eiropā izceļoties 1848. gada revolūcijām, Villems II brīvprātīgi ieviesa Johana Rūdolfa Torbekes izstrādātu konstitūciju. Pēc jaunās konstitūcijas tika iecelta jaunā valdība, bet Villems II 1849. gada 17. martā pēkšņi mira.

## Ārējās saites
Laternsmirdenes

**Laternsmirdenes** (*Hydnora*) ir parazītaugu ģints, kas pieder aristolohiju dzimtai.

## Apraksts
[thumb|left|Izplaucis ''[Hydnora triceps*, [[Dienvidāfrika]].]]
Parazitē uz [[koks|koku]] un [[krūms|krūmu]] saknēm. Auga veģetatīvās daļas ir saimniekauga iekšienē. [[Zieds|Ziedi]] ļoti neparasta izskata — ieapaļi pūpēžveida vai atgādina zemeszvaigznes.

== Izplatība ==
Sastopamas [[Āfrika]]s dienvidu un dienvidaustrumu daļā no [[Dienvidāfrika]]s līdz [[Eritreja]]i, [[Arābijas pussala|Arābijas pussalā]] un [[Madagaskara|Madagaskarā]].

== Veģetācija ==
Aug sausos, pusatklātos apgabalos. Tās ir retas vai ļoti retas sugas.

Visplašāk izplatīta [[akāciju laternsmirdene]], kas sastopama no [[Angola]]s līdz [[Saūda Arābija]]i. Tā parazitē uz [[akācijas|akācijām]] *Acacia* un [[zīdakācijas|zīdakācijām]] *Albizzia*. Augot šī suga spēj pat uzlauzt plānas cementa grīdas un ceļu klājumus. Āfrikā uz [[eiforbijas|eiforbijām]] parazitē *Hydnora africana* un *Hydnora esculenta*. Visretākā ģints pārstāve ir [[Madagaskaras laternsmirdene]], kas aug tikai galējos [[Madagaskara]]s dienvidos.

== Sugas ==
* *'Laternsmirdeņu ģints*':
** *Hydnora abysinica* — akāciju laternsmirdene
** *Hydnora africana*
** *Hydnora esculenta* — Madagaskaras laternsmirdene
** *Hydnora sinandevu*
** *Hydnora triceps*
** *Hydnora visseri*

== Galerija ==
<gallery>
Attēls:HydnoraJohannisYoungParasiticAttachmentsWadMedaniSudanMusselman.jpg|[[Akāciju laternsmirdene]]s asns, [[Sudāna]]
Attēls:HydnoraJohannisUmBaronaWadMedaniSudanMusselman.jpg|Uzziedējusi akāciju laternsmirdene, Sudāna
Attēls:HydnoraTricepsNamaqualandSouthAfrica1999Musselman.jpg|*Hydnora triceps* [[zieds|ziedi]], [[Dienvidāfrika]]
Attēls:HydnoraTricepsRootsGemsbokvleiFarmWolfbergRoadSoutheastOfPortNollothSouthAfrica2003 Musselman.jpg|*Hydnora triceps* saknes, Dienvidāfrika
Attēls:HydnoraAfricanaEmergingFlowerInDesertDominatedByEuphorbiaMauritanicaNearFishRiverCanyonSouthernNamibia2000.jpg|*Hydnora africana* zieda parādīšanās [[tuksnesis|tuksnesī]] pie saimniekauga *Euphorbia mauritanica'', Namībijas dienvidi


## Atsauces

## Literatūra
* Augu ģeogrāfija un daudzveidība. Normunds Priedītis. Zvaigzne. 2008. 

## Ārējās saites
Antuāns Griezmans

**Antuāns Griezmans** (*Antoine Griezmann*; dzimis ) ir Francijas futbolists, spēlē uzbrucēja pozīcijā, bijušais Francijas futbola izlases dalībnieks. Kopš 2022. gada pārstāv Spānijas klubu Madrides "Atletico".

Karjeru sācis dzimtās pilsētas futbola klubā, taču kopš 2005. gada spēlē Spānijā — vispirms *[[Real Sociedad]]*, kuras pieaugušo komandā debitējis 2009. gadā, 2014. gadā pārgāja uz Madrides "Atletico". "Atletico" sastāvā 2015.—2016. gada sezonā sasniedzis UEFA Čempionu līgas finālu, 2014. gadā izcīnījis Spānijas superkausu. 2018. gadā Griezmans izcīnīja UEFA Eiropas līgas kausu un UEFA Superkausu. 2019. gada vasarā Griezmans par 120 miljoniem € pievienojās FC Barcelona.

Francijas izlases sastāvā spēlējis  un , kurā ar 6 gūtajiem vārtiem kļuva par čempionāta rezultatīvāko spēlētāju un tika atzīts par finālturnīra vērtīgāko spēlētāju. 2018. gada FIFA Pasaules kausā izcīnīja pirmo vietu. 

2024. gada septembrī paziņoja par karjeras beigām nacionālajā izlasē.

## Sasniegumi
**Real Sociedad**

* Spānijas Segunda Division: 2009—10

**Atlético Madrid**

* Spānijas Superkauss: 2014
* UEFA Eiropas līga: 2017—18
* UEFA Superkauss: 2018
**Barcelona**

* Copa del Rey: 2020—21

**Francija**

* FIFA Pasaules kauss: 2018
*FIFA Pasaules kauss: finālists 2022
*UEFA Nāciju līga: 2020—21
**Individuālie sasniegumi**

* La Liga sezonas labākais spēlētājs: 2015—16
* Francijas gada futbolists: 2016
* UEFA Eiropas līgas sezonas labākais spēlētājs: 2017—18
* Eiropas čempionāta futbolā labākais vārtu guvējs: 2016
* Eiropas čempionāta futbolā labākais spēlētājs: 2016

## Atsauces

## Ārējās saites
Benedikts Hēvedess

**Benedikts Hēvedess** (; dzimis ) ir bijušais vācu futbolists, spēlēja aizsarga pozīcijā, Vācijas futbola izlases dalībnieks.

*Schalke 04* sastāvā 2011. gadā izcīnījis Vācijas kausu un Vācijas superkausu. Vācijas izlases sastāvā uzvarējis , bija viens no trim spēlētājiem, kas aizvadījis visu turnīru bez maiņām.

## Sasniegumi
**Schalke 04**

* DFB Pokal: 2010–11
* DFL Supercup: 2011

**Juventus**

* Itālijas Serie A: 2017–18
* Coppa Italia: 2017–18

**Lokomotiv Moscow**

* Krievijas kauss: 2018–19
* Krievijas Superkauss: 2019

**Vācija**

* FIFA Pasaules kauss: 2014

## Atsauces

## Ārējās saites
Admirs Mehmedi

**Admirs Mehmedi** (, dzimis  Gostivarā, Dienvidslāvijā) ir albāņu izcelsmes Šveices bijušais futbolists un Šveices futbola izlases spēlētājs.

Dzimis bijušajā Dienvidslāvijas republikā Maķedonijā. Divu gadu vecumā kopā ar ģimeni izceļojis uz Šveici. Futbola gaitas sācis Bellinconas un Vintertūras jauniešu komandās, bet 2006. gadā pārcēlies uz Cīrihi, kur jau 17 gadu vecumā sācis spēlēt *[[FC Zürich]]* pieaugušo komandā. 2012. gadā pārcēlies uz Dynamo Kyiv, bet jau nākamajā gadā — uz Vācijas Bundeslīgas klubu *[[SC Freiburg]]*. Kad 2015. gadā Freiburgas klubs izkrita no Bundeslīgas, Mehmedi pārcēlās uz *[[Leverkūzenes "Bayer"|Bayer Leverkusen]]*.

Mehmedi spēlējis visu vecumu Šveices jauniešu un junioru izlasēs. Pieaugušo izlasē debitējis 2012. gadā kvalifikācijas mačā pret Angliju.

## Atsauces

## Ārējās saites
Paļeckis

**Paļeckis** var būt:

* Andrejs Paļeckis (*Андрей Палецкий*; ?—1592) — Krievijas caristes kņazs;
* Justs Paļeckis (*Justas Paleckis*; 1899—1980) — lietuviešu žurnālists un politiķis.
Prosopanche

***Prosopanche*** ir neliela parazītaugu ģints, kas pārstāv aristolohiju dzimtu.

## Izplatība
Ģints sastopama Kostarikā, kā arī Dienvidamerikā — Peru, Paragvajā un no Brazīlijas dienvidiem līdz Argentīnai. Kostarikas suga *P. costaricensis* ir ļoti reta, zināma tikai no viena nacionālā parka valsts centrālajā daļā.

## Veģetācija
Parazitē uz dažādiem augiem, tajā skaitā nakteņu dzimtas lakstaugiem.

## Sugas
* **Ģints** ***Prosopanche***:
** *[[Prosopanche americana]]*
** *[[Prosopanche bonacinae]]*
** *[[Prosopanche caatingicola]]*
** *[[Prosopancha costaricensis]]*

## Atsauces

## Literatūra
* Augu ģeogrāfija un daudzveidība. Normunds Priedītis. Zvaigzne. 2008.
Vladimīrs Veiss (1989)

**Vladimīrs Veiss** (, dzimis  Bratislavā) ir slovāku futbolists, Slovākijas Superlīgas kluba *[[ŠK Slovan Bratislava]]* un ir bijušais Slovākijas futbola izlases spēlētājs. Spēlē malējā pussarga pozīcijā.

Futbolista gaitas sācis *[[FK Inter Bratislava|Inter Bratislava]]* jauniešu komandās, bet jau 2006. gadā uzaicināts Anglijas kluba *[[Manchester City F.C.]]* futbola akadēmijā. Pieaugušo komandā debitējis 2009. gadā. Laika posmā no 2010. līdz 2012. gadam izīrēts *[[Bolton Wanderers F.C.|Bolton Wanderers]]*, Skotijas klubam *[[Rangers F.C.|Rangers]]* un Spānijas klubam *[[RCD Espanyol]]*. 2012. gadā pārgājis uz Itālijas jauno A sērijas klubu *[[Delfino Pescara 1936]]*, bet jau nākamajā gadā noslēdza līgumu ar Grieķijas čempioniem *[[Pirejas "Olympiacos" (futbola klubs)|Olympiacos F.C.]]*. 2014. gadā Veiss noslēdza 4 miljonu eiro vērtu līgumu ar Kataras klubu *[[Lekhwiya SC]]*, bet kopš 2016. gada pārstāv citu Kataras klubu — *[[Al-Gharafa SC|Al Gharāfa]]*.

Veiss spēlējis vairākās Slovākijas junioru izlasēs. Pieaugušo izlasē debitējis 2009. gadā pārbaudes spēlē ar Islandi. Pārstāvējis Slovākiju 2010. gada Pasaules kausa finālturnīrā Dienvidāfrikā un 2016. gada Eiropas čempionātā.

Viņa tēvs, arī Vladimīrs Veiss, ir bijušais futbolists, tagad — futbola treneris.

## Sasniegumi
**Rangers**

* Skotijas Premjerlīga: 2010—11
* Skotijas līgas kauss: 2010—11

**Olympiacos**

* Grieķijas Superlīga: 2013—14

**Lekhwiya**

* Kataras Zvaigžņu līga: 2013—14, 2014—15

**Slovan Bratislava**

* Slovākijas Superlīga: 2019—20, 2020—21, 2021—22
* Slovākijas kauss: 2019—20, 2020—21

## Atsauces

## Ārējās saites
12. šaha olimpiāde

thumb|220px|Padomju Armijas Centrālais teātris (Sacensību norises vieta)
**12. [[šaha olimpiāde]]** notika no 1956. gada 31. augusta līdz 24. septembrim Padomju Savienības galvaspilsētā Maskavā (tagad Krievijā).

## Vispārīgs apskats
Uz olimpiādi Maskavā bija ieradušās 34 valstu komandas. Piecas valstis (Indija, Irāna, Mongolija, Puertoriko, un Filipīnas) piedalījās olimpiādē pirmoreiz. Tāpat kā iepriekšējā olimpiādē neieradās ASV izlase. Sacensības notika Padomju Armijas Centrālajā teātrī.

Spēles reglaments: pirmās 2,5 stundās 40 gājieni, katrā sekojošā stundā 16 gājieni. Galvenie tiesneši: FIDE viceprezidents Ari Ilmakunnas (Somija) un Igors Bondarevskis (PSRS).

## Olimpiādes rezultāti
### Priekšsacīkstes
Komandas tika sadalītas četrās grupās, divās astoņas un divās deviņas komandas.  No katras grupas trīs labākās iekļuva "A" finālā, nākamās trīs "B" finālā, bet atlikušās C finālā. Priekšsacīkšu rezultāti starp komandām netika pārnesti uz finālu, tāpēc komandas, kas kvalificējās vienā fināla grupa no vienas priekšsacīkšu grupas, šīs olimpiādes turnīros mērojās spēkiem savā starpā divreiz. Visas komandas gan priekšsacīkšu grupās un finālos spēlēja katra ar katru pēc apļa sistēmas. Priekšsacīkšu rezultāti bija šādi:
* **1. grupa:** 1. PSRS, 2. Bulgārija, 3. Šveice, 4. Polija, 5. Zviedrija, 6. Norvēģija, 7. Puertoriko, 8. Zāra.
* **2. grupa:** 1. Dienvidslāvija, 2. Izraēla, 3. Dānija, 4. Holande, 5. Austrija, 6. Francija, 7. Mongolija, 8. Skotija.
* **3. grupa:** 1. Argentīna, 2. Vācijas Federatīvā Republika (VFR), 3. Anglija, 4. Islande, 5. Čīle, 6. Somija, 7. Indija, 8. Luksemburga, 9. Īrija. 
* **4. grupa:** 1. Ungārija, 2. Rumānija, 3. Čehoslovākija, 4. VDR, 5. Kolumbija, 6. Beļģija, 7. Filipīnas, 8. Grieķija, 9. Irāna.

### Fināls
#### "A" fināls
"A" fināla rezultāti apkopoti tabulā:

Apzīmējumi: **V** — vieta; **P** — komandas dalībnieku iegūto punktu summa; **KP** — komandas iegūto punktu summa (2 punkti — uzvarēts, 1 — neizšķirts, 0 — zaudēts mačs); **+** (uzvarēto), **=** (neizšķirto), **-** (zaudēto) maču skaits.

#### "B" fināls
"B" fināla komandas ieguva šādas vietas olimpiādes kopvērtējumā:
13. Austrija, 14. Islande, 15. Zviedrija, 16. Beļģija, 17. Somija, 18. Kolumbija, 19. Holande, 20. VDR, 21. Francija, 22. Čīle, 23. Polija, 24. Norvēģija.

#### "C" fināls
"C" fināla komandas ieguva šādas vietas olimpiādes kopvērtējumā:
25. Filipīnas, 26. Zāra, 27. Indija, 28. Irāna, 29. Puertoriko, 30. Mongolija, 31. Skotija, 32. Grieķija, 33. Īrija, 34. Luksemburga.

### Labākie pie galdiņiem
: 

### Godalgoto komandu dalībnieku individuālie rezultāti
Godalgoto komandu dalībnieku individuālie rezultāti redzami tabulās:

#### 1. vieta — PSRS

#### 2. vieta — Dienvidslāvija

#### 3. vieta — Ungārija

## Atsauces

## Papildu literatūra
* 
* 

## Ārējās saites
* 12th Chess Olympiad: Moscow 1956
Komercsabiedrība

**Komercsabiedrība**, arī **uzņēmējsabiedrība** vai **kompānija**, ir saimniecisks uzņēmums, kurā veic atklātu saimniecisko darbību, lai komersants savā vārdā gūtu peļņu. Ar komercsabiedrību saprot divu veidu sabiedrības — personālsabiedrības un kapitālsabiedrības. Latvijā abi šo sabiedrību veidi saskaņā ar Komerclikuma prasībām ir jāreģistrē Latvijas Uzņēmumu reģistrā.

## Komercsabiedrību veidi
* personālsabiedrības
** pilnsabiedrība
** komandītsabiedrība
* kapitālsabiedrības
** sabiedrība ar ierobežotu atbildību (SIA)
** akciju sabiedrība

## Atsauces

## Ārējās saites
*
Boriss Kuftins

**Boriss Kuftins** (; dzimis , miris ) bija krievu arheologs un etnogrāfs, Gruzijas PSR ZA akadēmiķis no 1946. gada. 1942. gadā ieguva Staļina prēmiju. Gājis bojā nelaimes gadījumā Jūrmalas pilsētas Lielupē.

Dzimis virsnieka ģimenē. No 1919. gada Maskavas Universitātes pasniedzējs. 1930. gadā tika apcietināts par "kontrrevolucionāru darbību" un trīs gadus pavadīja izsūtījumā Vologdā. No 1933. līdz mūža galam strādāja Gruzijas Valsts muzejā. Atklājis un izdalījis Trialeti un Kūras-Arakas arheoloģiskās kultūras. Nodarbojās ar arheoloģiskajiem pētījumiem ne tikai Gruzijā, bet arī Vidusāzijā. Borisa Kuftina sieva bija ukraiņu pianiste Valentīna Stešenko-Kuftina.

## Ārējās saites
* Boriss Kuftins Библиографический словарь востоковедов
Vitenberge

**Vitenberge** () ir pilsēta Vācijā, Brandenburgā, Prignicas apriņķī, Elbas upes labajā krastā.

## Vēsture

Rakstos pirmoreiz minēta 1226. gadā. 19. gadsimtā attīstījās kā rūpniecības centrs. Pēc Otrā pasaules kara līdz 1990. gadam ietilpa VDR.

## Cilvēki
Vitenberge ir muzikanta Riharda Kruspes (*Richard Kruspe*, 1967) dzimtā pilsēta.

## Atsauces

## Ārējās saites
Spūles

**Spūles** var būt:

*Spūles - ciems Preiļu novada Upmalas pagastā
*Spūles - ciems Preiļu novada Vārkavas pagastā
Spūles (Upmalas pagasts)

**Spūles** (arī **Spūļi**, latgaliešu: **Spūlis**) ir ciems Preiļu novada Upmalas pagastā. Atrodas pagasta rietumu daļā 5,4 km no pagasta centra Vecvārkavas un 210,7 km no Rīgas.

Apdzīvotā vieta atrodas pie autoceļa V751 (Vecvārkava–Ančkini–Pieniņi–Kauša), Ūdzeņas upes krastā. uz ziemeļaustrumiem no ciema atrodas Vārkavas pagasta ciems Spūles.

1897. gadā ciemā bija 6 sētas ar 51 cilvēku.

## Atsauces
Svaļbiški

**Svaļbiški** ir ciems Preiļu novada Upmalas pagastā. Atrodas pagasta ziemeļu daļā 11,0 km no pagasta centra Vecvārkavas un 195,9 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Dienvidsotu valoda

**Dienvidsotu valoda**, arī **sesoto** (*Sesotho*, ), ir bantu valoda. Tā ir viena no Dienvidāfrikas 11 oficiālajām valodām, kā arī valsts valoda Lesoto. Līdzīgi kā citas bantu valodas, arī dienvidsotu valoda ir aglutinējoša valoda. No valodniecības viedokļa dienvidsotu valodai vistuvākās ir ziemeļsotu valoda un cvanu valoda (dažreiz tiek saukta par rietumsotu valodu).
Šķiļteri

**Šķiļteri** (arī **Šķilteri**, latgaliski: **Škiļteri**) ir ciems Preiļu novada Upmalas pagastā. Atrodas pagasta ziemeļu daļā 12,4 km no pagasta centra Vecvārkavas un 189,9 km no Rīgas.

Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe), pie Egļupes ietekas Dubnā.

1897. gadā katoļu ciemā bija 15 sētas ar 40 cilvēkiem.
## Atsauces
Šķilteri

**Šķilteri** var būt:

*Šķilteri - ciems Preiļu novada Vārkavas pagastā
*Preiļu novada Upmalas ciema Šķiļteru ciema cits nosaukums
Timenova

**Timenova** (arī **Timinava**, latgaliski: **Tymynava**, **Tymynova**) ir ciems Preiļu novada Upmalas pagastā. Atrodas pagasta dienvidu daļā 5,9 km no pagasta centra Vecvārkavas un 212,9 km no Rīgas.

Apdzīvotā vieta atrodas netālu no autoceļa V750 (Stolderi–Vecvārkava).

## Atsauces
Upes Čeirāni

**Upes Čeirāni** (latgaliski: **Upis Čeirāni**) ir ciems Preiļu novada Upmalas pagastā. Atrodas pagasta dienvidu daļā 3,7 km no pagasta centra Vecvārkavas un 216,0 km no Rīgas.

Apdzīvotā vieta atrodas netālu no autoceļa V750 (Stolderi–Vecvārkava).

1897. gadā katoļu ciemā bija 20 sētas ar 130 cilvēkiem.
## Atsauces
Upenieki (Upmalas pagasts)

**Upenieki** (arī **Upinīki**) ir ciems Preiļu novada Upmalas pagastā. Atrodas pagasta dienvidu daļā 6,0 km no pagasta centra Vecvārkavas un 216,4 km no Rīgas.

Apdzīvotā vieta atrodas nomaļus no valsts autoceļiem, Dubnas upes labajā krastā.

1897. gadā katoļu ciemā bija 8 sētas ar 65 cilvēkiem.
## Atsauces
Vārkavas muiža

thumb|Vārkavas muižas kunɡu māja (2011).

**Vārkavas muižas** kunɡu māja atrodas Vecvārkavas ciemā, tajā ir izvietojusies Vārkavas paɡasta administrācija, Upmalas bibliotēka, kultūras centrs, ģimenes ārstes prakse. Vārkavas parks ir dabas piemineklis.

## Vēsture
1583. gadā pie Dubnas upes minēts Vārkavas tirgotāju folverks jeb pusmuiža. 19. gadsimtā izveidojās patstāvīga Vārkavas muiža (*Warkow*), pēc vecās kungu mājas nodegšanas ap 1865. gadu uzcēla mūra ēku. 1912. gadā tās īpašnieki Benislavski muižu pārdeva vecticībniekam, būvuzņēmējam Dorimedontam Aļeiņikovam (1866-1919), kurš ēkā ievilka elektrību un ūdensvadu, uzcēla dzirnavas, ierīkoja kokapstrādes un vilnas apstrādes darbnīcas, iekopa plašu ābeļdārzu. Latvijas SPR laikā 1919. gadā lielinieki muižu izlaupīja.
Pēc 1920. gada zemes reformas muižas kunɡu mājā 1922. gadā iekārtoja Vārkavas pamatskolu, vēlāk vidusskolu. 1979. gadā vidusskola pārcēlās uz jaunu ēku, bet veco ēku izmantoja dzīvokļiem un skolas inventāra glabāšanai. 2000. gadā sākās Vārkavas muižas pils atjaunošanas darbi, un 2004. gadā notika svinīga pils atklāšana.

## Atsauces
Vepri (ciems)

**Vepri** ir ciems Preiļu novada Upmalas pagastā. Atrodas pagasta dienvidaustrumos 4,6 km no pagasta centra Vecvārkavas un 211,5 km no Rīgas.

Apdzīvotā vieta atrodas pie autoceļa V751 (Vecvārkava–Ančkini–Pieniņi–Kauša), Ūdzeņas upes krastā.

1897. gadā katoļu ciemā bija 19 sētas ar 120 cilvēkiem.
## Atsauces
Vepru ezers

**Vepru ezers** (arī **Spūļu ezeriņš**) ir aizaugošs caurteces ezers Preiļu novada Upmales pagasta dienvidaustrumos. 

Dibens - dūņains, tajā siekstas, celmi. Ezerā ietek Ūdzeņa no Bratišku ezera, iztek - Ūdzeņa uz Dubnu. Novērojama bebru darbība. Ezeram ziemeļos - Vepru ciems, austrumos - Bratiški. Vepru ezera rietumu krastā - autoceļš V751 (Vecvārkava–Ančkini–Pieniņi–Kauša).

## Atsauces
Šustjanka

**Šustjanka** (arī **Šusceņka**, **Šusta**, **Šustinka**) ir Dubnas labā krasta pieteka Preiļu novadā.

Izteka - no Šusta ezera. Tek dienvidu virzienā, pie Prudzeniškiem pagriežoties uz rietumiem. Ietek Dubnā pie Paņijoņiem. Lielākā pieteka - Vaižanka. Šustjanku nešķērso valsts autoceļi. Upes krastos atrodas Prudzenišķi, Ozoldārzs, Paņijoņi.

## Atsauces
Ūdzeņa

**Ūdzeņa** (arī **Odzienas strauts**) ir Dubnas labā krasta pieteka Preiļu novadā.

Izteka - uz dienvidiem no Briškām. Tek rietumu virzienā, pie Zibergovaem pagriežoties uz dienvidiem-dienvidrietumiem. Ietek Dubnā augšpus Vecvārkavas. Lielākā pieteka - Kozupeite. Ūdzeņa caurtek vairākiem ezeriem - Beļetnīku ezeram, Klaparu ezeram, Bratišku ezeram un Vepru ezeram. Upi tecējumā četras reizes šķērso valsts autoceļš V751 (Vecvārkava–Ančkini–Pieniņi–Kauša), bet vienreiz - V750 (Stolderi–Vecvārkava). Ūdzeņas krastos atrodas Borbaļi, Zibergova, Lielie Klapari, Vārkava, Znotiņi, Vārkavas pagasta Spūles, Upmalas pagasta Spūles, Vepri, Baganišķi, Mežarejas.

## Atsauces
UNESCO Pasaules mantojuma vietas Slovākijā

Sarakstā apkopotas tās **vietas [[Slovākija|Slovākijā]], kas iekļautas [[UNESCO Pasaules mantojuma saraksts|UNESCO Pasaules mantojuma sarakstā]]**. UNESCO sarakstā no Slovākijas ir iekļautas **7 vietas** (5 kultūras objekti un 2 dabas objekti), savukārt 13 vietas ir iekļautas kandidātu sarakstā. Slovākija Pasaules mantojuma konvekciju ratificēja 1993. gada 31. martā.

## Sarakstā iekļautie objekti

## Sarakstā iekļauto objektu izvietojums

## Kandidātu sarakstā esošie objekti
 

## Atsauces
Daniels Obērs

**Daniels Fransuā Esprī Obērs** (; dzimis , miris ) bija franču operu komponists.

Mācījies pie Luidži Kerubīni. Pazīstamākās Obēra operas ir "Mēmā no Portiči" (*La muette de Portici*, 1828), kas tiek uzlūkota par pirmo *[[Grand opéra]]* virziena darbu, un "Fra Diavolo" (*Fra Diavolo*, 1830). "Mēmā no Portiči" 1830. gada 25. augusta izrādē Briseles operteātrī *La Monnaie* skanošā frāze *Aux armes!* bija signāls Beļģijas revolūcijas sākumam, kas noveda pie Beļģijas valsts nodibināšanas.

Obērs ir autors dziesmai *La Parisienne*, kas bija Francijas valsts himna no 1830. līdz 1848. gadam. 1842. gadā Luijs Filips iecēla Obēru par Parīzes konservatorijas direktoru, bet 1857. gadā — Napoleons III — par galma komponistu.

## Ārējās saites

* Obērs Petrucci Music Library
* Daniels Obērs allmusic.com
Obērs

**Obērs** ir anglosakšu cilmes uzvārds. Cilvēki ar šo uzvārdu:

* Daniels Obērs (*Daniel Auber*; 1782—1871) — franču operu komponists;
* Žans Obērs (*Jean Aubert*; 1873—1946) — franču vingrotājs.
Meirs Rauhs

**Meirs Rauhs** (;  Pievislas apgabals —  Izraēla) bija Izraēlas šahists.

## Biogrāfija
Piedzimis Žoliņjas ciemā tagadējās Polijas Piekarpatu vojevodistes Laņcutas apriņķī. 1930. gados emigrējis uz Palestīnu.

Sākoties Otrajam pasaules karam atradies Buenosairesā, kur notikusi 8. šaha olimpiāde, kurā Rauhs pārstāvējis Palestīnas komandu. Līdzīgi kā daudzi citi šahisti nolēmis neatgriezties kara pārņemtajā Eiropā un visu kara laiku palicis Argentīnā.

1945. gadā atgriezies Palestīnā. 1960. gados bijis Rēti vārdā nosauktā šaha kluba biedrs Telavivā. Bijis arī Izraēlas rekordists "aklajā" (neskatoties uz galdiņu) šaha simultānspēlē ar astoņiem spēlētājiem.

## Atsauces

## Ārējās saites
Valentīna Stešenko-Kuftina

**Valentīna Stešenko-Kuftina** (; dzimusi , mirusi ) bija ukraiņu pianiste un folkloras vācēja. Akadēmiķa Borisa Kuftina sieva.

1923. gadā absolvēja Kijivas konservatoriju, kur mācījās pie Feliksa Blumenfelda. No 1930. līdz 1933. gadam kopā ar vīru izsūtījumā pie Vologdas. No 1933. gada darbojās Gruzijā, kur strādāja Tbilisi konservatorijā. Mirusi Jūrmalas pilsētas Lielupē.

## Ārējās saites
* Valentīna Stešenko-Kuftina Музыкальный словарь
Gerets Makolijs

**Gerets Džeralds Makolijs** (, dzimis  Lārnā, Ziemeļīrijā) ir bijušais britu futbolists. Spēlēja aizsarga pozīcijā.

Profesionālā futbolista gaitas sācis, spēlējot Ziemeļīrijas līgas klubos *[[Linfield F.C.|Linfield]]*, *[[Ballyclare Comrades F.C.|Ballyclare Comrades]]*, *[[Crusaders F.C.|Crusaders]]* un *[[Coleraine F.C.|Coleraine]]*. 2004. gadā pievienojies Anglijas klubam *[[Lincoln City F.C.|Lincoln City]]*, bet jau 2006. gadā pārcēlies uz *[[Leicester City F.C.|Leicester City]]*. 2008. gadā pārgājis uz *[[Ipswich Town F.C.|Ipswich Town]]*, bet 2011. gadā — uz *[[West Bromwich Albion F.C.|West Bromwich Albion]]*, kur atzīts par kluba 2012./2013. sezonas gada spēlētāju.

Ziemeļīrijas galvenajā izlasē debitējis 2005. gada jūnijā pārbaudes spēlē pret Vāciju. Spēlējis 2016. gada Eiropas čempionātā.

## Sasniegumi
**Corelaine**

* Īrijas kauss: 2002–03

**Individuālie sasniegumi**

* ''Ipswich Town'' gada labākais spēlētājs: 2009–10
* ''West Bromwich Albion'' gada labākais spēlētājs: 2012–13

## Atsauces

## Ārējās saites
Viktors Vincs

**Viktors Vincs** (;  Berlīne — miršanas gads nezināms) bija Izraēlas šahists.

## Biogrāfija
Piedzimis Vācijā ebreju žurnālista un izdevēja Leo (Leiba) Vinca (1876—1952) ģimenē. 1930. gadu sākumā emigrējis uz Palestīnu.

Sākoties Otrajam pasaules karam atradies Buenosairesā, kur notikusi 8. šaha olimpiāde, kurā Vincs pārstāvējis Palestīnas komandu. Līdzīgi kā daudzi citi šahisti nolēmis neatgriezties kara pārņemtajā Eiropā un palicis Argentīnā.

1941. gadā bijis septītais Buenosairesas šaha turnīrā (uzvarējis Migels Naidorfs). Pēc kara atgriezies Palestīnā, vēlāk dzīvojis dažādās vietās Eiropā. Pēdējais šaha turnīrs, kurā Vincs spēlējis, ir bijis 1957. gada Berlīnes šaha čempionāts, kurā viņš ierindojies 7. vietā. Pēc tam pārtraucis aktīvā šahista karjeru. Mūža pēdējos gadus pavadījis Nicā. Miris 1970. gados, taču precīzs nāves datums nav zināms.

## Atsauces

## Ārējās saites
Bādvilsnaka

**Bādvilsnaka** () ir pilsēta Vācijā, Brandenburgā, Prignicas apriņķī. Oficiāla kūrortpilsēta no 1929. gada.

## Vēsture
Rakstos pirmoreiz minēta 1384. gadā. Viduslaikos bija slavena svētceļojumu vieta, ko piemienējis Jans Huss un Kūzas Nikolajs, jo vietējā baznīcā glabājās asiņainas hostijas, kas esot brīnumaini saglabājušās no 1383. gada pilsētas ugunsgrēka. Pēc Otrā pasaules kara līdz 1990. gadam ietilpa VDR.

## Atsauces

## Ārējās saites
Ādolfs Zaics

**Ādolfs Zaics** (;  Meitingena —  Šveice) bija Vācijas šahists.

## Biogrāfija
1920. un 1930. gados aktīvi piedalījies šaha turnīros. Vairākos no šiem turnīriem ierindojies laureātu skaitā. 1920. gadā bijis otrais Kenterberijas šaha turnīrā. 1922. gadā dalījis 2.-3. vietu Londonas atklātajā šaha čempionātā. 1925. gadā bijis trešais Boloņas šaha turnīrā. 1926. gadā bijis trešais tradicionālajā Hastingsas (Anglija) šaha turnīrā. 1934. gadā dalījis 3.-4. vietu Skārboro (Anglija) šaha turnīrā. 1933. gadā piedalījies Vācijas šaha čempionātā, kurā dalījis 11.-12. vietu, bet bijis vienīgais turnīra dalībnieks, kas uzvarējis turnīra uzvarētāju Jefimu Bogoļubovu.

Sākoties Otrajam pasaules karam atradies Buenosairesā, kur notikusi 8. šaha olimpiāde. Līdzīgi kā daudzi citi šahisti nolēmis neatgriezties kara pārņemtajā Eiropā un palicis Argentīnā, kur uzturējies līdz 1955. gadam. Pēc atgriešanās Eiropā līdz mūža beigām dzīvojis Šveicē un Rietumvācijā.

## Atsauces

## Ārējās saites
Deniss Glušakovs

**Deniss Glušakovs** (, dzimis  Millerovā, Krievijā) ir krievu futbolists un bijušais Krievijas futbola izlases spēlētājs.

Dzimis Millerovas pilsētā Rostovas apgabalā. Pēc sava tēvoča, bijušā futbolista Valērija Glušakova ieteikuma 1998. gadā sācis trenēties Maskavas CSKA sporta skolā, vēlāk pārgājis uz kluba *Nika* jauniešu komandu. Kopš 2007. gada Maskavas klubā *[[FC Lokomotiv Moscow|Lokomotiv]]*, kas Glušakovu uz laiku izīrēja Rostovas un Irkutskas klubiem. Kopš 2013. gada - Maskavas *[[FC Spartak Moscow|Spartak]]* sastāvā.

Glušakovs spēlējis Krievijas U-21 izlasē. Pieaugušo izlasē debitējis 2011. gada martā pārbaudes spēlē pret Kataru. Spēlējis 2012. un 2016. gada Eiropas čempionāta finālturnīros, kā arī 2014. gada Pasaules kausa finālturnīrā.

## Sasniegumi
**Spartak Moscow**

* Krievijas Premjerlīga: 2016—17
* Krievijas Superkauss: 2017

## Atsauces

## Ārējās saites
Moše Čerņaks

**Moše Čerņaks** (;  Varšava —  Telaviva) bija Izraēlas starptautiskais meistars šahā (1952).

## Biogrāfija
Šahu sācis spēlēt Polijā, kur 1930. gadā šaha turnīrā Varšavā ieņēmis 9. vietu. 1934. gadā emigrējis uz Palestīnu. Divas reizes uzvarējis Palestīnas šaha čempionātos (1936, 1938).

Sākoties Otrajam pasaules karam atradies Buenosairesā, kur notikusi 8. šaha olimpiāde. Līdzīgi kā daudzi citi šahisti nolēmis neatgriezties kara pārņemtajā Eiropā un palicis Argentīnā. 1939. gadā Buenosairesas starptautiskajā šaha turnīrā dalījis 3.-4. vietu ar Jideonu Stolberju (uzvarēja Migels Naidorfs un Pauls Keress). Argentīnā sarakstījis vairākas šaha grāmatas, kas veltītas šaha galotnēm (), franču aizsardzībai () un Mihaila Botviņņika daiļradei ().

1950. gadā atgriezies jau neatkarīgajā Izraēlā. Divas reizes uzvarējis Izraēlas šaha čempionātos (1955, 1974). Daudzu starptautisko šaha turnīru laureāts, tajā skaitā 1963. gadā kopā ar Nikolu Padevski dalījis pirmo vietu Akibas Rubinšteina I memoriālā Polaņicazdrojā (palicis otrais sliktāka papildu koeficienta dēļ), bet 1968. gadā Izraēlas pilsētā Netanjā kopā ar Danielu Janovski dalījis 2.-3. vietu aiz uzvarētāja Roberta Fišera.

Pārstāvējis Palestīnas un Izraēlas komandas Pasaules šaha olimpiādēs, kurās piedalījies 11 reizes (1935, 1939, 1952-1962, 1966-1968, 1974).

Par panākumiem turnīros FIDE 1952. gadā Čerņakam piešķīrusi starptautiskā meistara (IM) nosaukumu.

## Atsauces

## Ārējās saites
Melinda Geitsa

**Melinda Anna Geitsa** (; dzimusi **Frenča** () ) ir amerikāņu uzņēmēja un filantrope, *[[Microsoft]]* dibinātāja un Billa Geitsa sieva. Saņēmusi Britu impērijas Goda dāmas titulu.

Strādājusi *[[Microsoft]]* uzņēmumā, kur viņa bija *[[Microsoft Bob]]*, *[[Encarta|Microsoft Encarta]]* un *[[Expedia (tīmekļa vietne)|Expedia]]* projektu vadītāja. Ar Billu Geitsu iepazinās darbā un 1994. gadā apprecējās. Laulībā dzimuši trīs bērni. Geitsi izšķīrās 2021. gadā.

2000. gadā Melinda Geitsa kopā ar vīru nodibināja Billa un Melindas Geitsu fondu. 2016. gadā par filantropisko darbību ASV prezidents Baraks Obama Billam un Melindai Geitsiem pasniedza Prezidenta brīvības medaļu.

## Atsauces

## Ārējās saites

* Profils Billa un Melindas Geitsu fonda vietnē 
* 
*
Vilcāni

**Vilcāni** var būt:

*Vilcāni - ciems Augšdaugavas novada Pilskalnes pagastā
*Vilcāni - ciems Līvānu novada Rudzātu pagastā
*Vilcāni - ciems Preiļu novada Preiļu pagastā
*Vilcāni - ciems Preiļu novada Rušonas pagastā
*Vilcāni - ciems Preiļu novada Upmalas pagastā
Vilcāni (Upmalas pagasts)

**Vilcāni** (latgaliski: **Vylcāni**) ir ciems Preiļu novada Upmalas pagastā. Atrodas pagasta ziemeļos 17,0 km no pagasta centra Vecvārkavas un 185,3 km no Rīgas.

Apdzīvotā vieta atrodas pie autoceļa V678 (Līksna–Kalupe–Vecvārkava–Rožupe), Dubnas upes labajā krastā.

1897. gadā katoļu ciemā bija 23 sētas ar 134 cilvēkiem.
## Atsauces
Vilkopa

**Vilkopa** (latgaliski: **Vylkopa**) ir ciems Preiļu novada Upmalas pagastā. Atrodas pagasta centrālajā daļā 8,4 km no pagasta centra Vecvārkavas un 198,9 km no Rīgas.

Apdzīvotā vieta atrodas nomaļus no valsts autoceļiem, uz dienvidrietumos no Ašenieku purva.

1897. gadā katoļu ciemā bija 11 sētas ar 66 cilvēkiem.
## Atsauces
Zablūdnīki

**Zablūdnīki** (arī **Zabludnieki**, **Zabludnīki**) ir ciems Preiļu novada Upmalas pagastā. Atrodas pagasta centrālajā daļā 4,2 km no pagasta centra Vecvārkavas un 199,2 km no Rīgas.

Apdzīvotā vieta atrodas netālu no autoceļa V678 (Līksna–Kalupe–Vecvārkava–Rožupe).

1897. gadā katoļu ciemā bija 7 sētas ar 72 cilvēkiem.
## Atsauces
Islāma sadarbības organizācija

thumbnail|300px|
**Islāma sadarbības organizācija** (, , OIC, , OCI), agrāk **Islāma konferences organizācija**, ir starptautiska organizācija, kurā apvienotas valstis, kurās dominējošā reliģija ir islāms. Organizācija izveidota 1969. gadā, un pašlaik tajā ir 57 valstis. Oficiālās organizācijas darba valodas ir arābu, angļu un franču valoda. Organizācijas galvenā mītne atrodas Džidā, Saūda Arābijā.

## Dalībvalstis
### Āfrika

### Āzija

### Eiropa
* 
* 

### Dienvidamerika
* 
* 

## Atsauces
Zaļesje (Upmalas pagasts)

**Zaļesje** ir ciems Preiļu novada Upmalas pagastā. Atrodas pagasta dienvidaustrumos 7,2 km no pagasta centra Vecvārkavas un 211,3 km no Rīgas.

Apdzīvotā vieta atrodas nomaļus no valsts autoceļiem.

## Atsauces
Džons Gudmens

**Džons Stīvens Gudmens** (; dzimis ) ir amerikāņu aktieris. 1993. gadā saņēma Zelta globusa balvu kā labākais televīzijas komēdiju aktieris par lomu situāciju komēdijā *[[Roseanne]]*. Viņš ir filmējies arī daudzās kinofilmās. Zināmākās no tām ir "Arizonas audzināšana" (1987), "Bārtons Finks" (1991), *[[The Babe]]* (1992), "Flinstoni" (1994), "Lielais Lebovskis" (1998), "O, brāl, kur tu esi?" (2000), "Mākslinieks" (2011), "Ārkārtīgi skaļi un neticami tuvu" (2011), "Argo" (2012), "Lidojums" (2012), "Paģiras 3" (2013) un "Stāsts par Levinu Deivisu" (2013) un "Eksplozīvā blondīne" (2017). Viņš ir ierunājis tēlus arī animācijas filmās "Imperatora piedzīvojumi" (2000), "Mošķīši" (2001) un "Mošķīšu universitāte" (2013).

## Filmogrāfija

## Ārējās saites
Karaliskā princese Marija

**Karaliskā princese Marija Henriete** (, ; dzimusi , mirusi ) bija Angļu revolūcijā uz nāvi sodītā karaļa Čārlza I vecākā meita. Bija precējusies ar Orānas princi Villemu II. Viņas vienīgais bērns kļuva par Anglijas karali Viljamu III.

Apprecējusies ar Orānas princi 1641. gada 2. maijā deviņu gadu vecumā. 1642. gadā pārcēlās uz Nīderlandi, vīra galmu. 1650. gada novembrī vīrs mira no bakām, bet dažas dienās vēlāk piedzima viņu vienīgais bērns. Kad 1660. gadā Anglijā notika karaļa varas restaurācija, Marija atgriezās Londonā, tomēr drīz pēc tam mira no bakām.

## Ārējās saites
Aristīds Gromērs

**Aristīds Gromērs** (;  Denkerka —  Kotdarmora) bija Francijas šahists.

## Biogrāfija
1930. gados bijis viens no spēcīgākajiem Francijas šahistiem. Trīs reizes (1933, 1937, 1938) uzvarējis Francijas šaha čempionātā. 1930. gadā Parīzē dalījis 2.-3. vietu starptautiskā šaha turnīrā, kurā uzvarējis Savelijs Tartakovers. Pārstāvējis Francijas komandu Pasaules šaha olimpiādēs, kurās piedalījies 3 reizes (1930-1931, 1939).

Sākoties Otrajam pasaules karam atradies Buenosairesā, kur notikusi 8. šaha olimpiāde. Līdzīgi kā daudzi citi šahisti nolēmis neatgriezties kara pārņemtajā Eiropā un palicis Argentīnā.
Piedalījies vairākos vietējos turnīros. Lielāko panākumu guvis 1940. gadā, kad dalījis 1.-3. vietu Argentīnas atklātajā šaha čempionātā un pēc papildu turnīra palicis otrajā vietā.

Tomēr 1942. gada maijā Gromērs atgriezies Francijā. Par viņa dzīvi kara laikā trūkst pārbaudītas informācijas. Pēc kara 1947. gadā viņš piedalījās Francijas šaha čempionātā, kurā dalījis 2.-3. vietu. Tomēr šahista karjeru neizdevās turpināt, jo drīzumā Gromērs sasirdzis ar garīgu slimību. Miris psihiatriskajā slimnīcā.

## Atsauces

## Ārējās saites
Kriss de Ronde

**Kriss de Ronde** (; 1912. gads Shīdama — 1996. gads Buenosairesa) bija Nīderlandes šahists.

## Biogrāfija
1930. gados bijis Roterdamas pilsētas šaha čempions. Studējis matemātiku Leidenes Universitātē, vēlāk turpinājis studijas Parīzē. Bijis pazīstams arī kā dzejnieks. 

Sākoties Otrajam pasaules karam atradies Buenosairesā, kur notikusi 8. šaha olimpiāde, kurā Ronde pārstāvējis Nīderlandes komandu. Līdzīgi kā daudzi citi šahisti nolēmis neatgriezties kara pārņemtajā Eiropā un savu atlikušo mūžu nodzīvojis Argentīnā.

1940. gados piedalījies dažos turnīros Argentīnā. Taču pēc neveiksmes 1945. gada Buenosairesas šaha turnīrā, kura Ronde dalījis pēdējo vietu, pārtraucis savu šahista karjeru. Par Rondes tālāko dzīvi Argentīnā trūkst drošas informācijas.

## Atsauces

## Ārējās saites
Naials Makgins

**Naials Makgins** (, dzimis  Danganonā, Ziemeļīrijā) ir britu futbolists, Ziemeļīrijas kluba ''Glentoran'' un bijušais Ziemeļīrijas futbola izlases spēlētājs. Spēlē malējā pussarga pozīcijā.

Futbolista karjeru sācis 2005. gadā dzimtās pilsētiņas klubā *[[Dungannon Swifts]]*. 2008. gadā pārgājis uz citu Ziemeļīrijas klubu — *[[Derry City]]*, bet pēc gada noslēdzis līgumu ar Skotijas klubu *[[Glāzgovas "Celtic"|Celtic]]*. Kopš 2012. gada cita Skotijas Premjerlīgas kluba — *[[Aberdeen F.C.]]* sastāvā.

Ziemeļīrijas pieaugušo izlasē debitējis 2008. gada novembrī pārbaudes spēlē pret Ungāriju, bet pirmos vārtus guvis 2012. gada oktobrī kvalifikācijas mačā pret Portugāli.

## Sasniegumi
**Derry City**

* Īrijas Līgas kauss: 2008

**Celtic**

* Skotijas kauss: 2010—11

**Aberdeen**

* Skotijas Līgas kauss: 2013—14

## Atsauces

## Ārējās saites
Makgins

**Makgins** (; sieviešu dzimtē Makgina) ir īru cilmes uzvārds. Cilvēki ar šo uzvārdu:

* Džons Makgins (*John McGinn*, 1994) — skotu futbolists;
* Naials Makgins (*Niall McGinn*, 1987) — britu futbolists.
Zalamans Kleinšteins

**Zalamans Kleinšteins** (; 1912. gads Daugavpils — miršanas gads nezināms) bija mūsdienu Latvijas teritorijā dzimis ebreju tautības Izraēlas un Argentīnas šahists.

## Biogrāfija
Piedzimis Daugavpilī. 1930. gados izceļojis uz Palestīnu. 1937. gada Telavivā Palestīnas šaha čempionātā dalījis 5.-6. vietu.

Sākoties Otrajam pasaules karam atradies Buenosairesā, kur notikusi 8. šaha olimpiāde, kurā Kleinšteins pārstāvējis Palestīnas komandu.. Līdzīgi kā daudzi citi šahisti nolēmis neatgriezties kara pārņemtajā Eiropā un savu atlikušo mūžu nodzīvojis Argentīnā.

1970. gados Argentīnā bijis *San Telmo* šaha kluba biedrs.

## Atsauces

## Ārējās saites
Zosini

**Zosini** (arī **Zūsini**, latgaliski: **Zūsyni**) ir ciems Preiļu novada Upmalas pagastā. Atrodas pagasta ziemeļu daļā 12,0 km no pagasta centra Vecvārkavas un 197,0 km no Rīgas.

Apdzīvotā vieta atrodas nomaļus no valsts autoceļiem, uz dienvidiem no Zūsinu pruva, Deukļupes krastā.

1897. gadā katoļu ciemā bija 10 sētas ar 50 cilvekiem.
## Atsauces
Paula Švarcmane

**Paula Švarcmane** (;  Kamjaneca-Podiļska — 1953. gads Buenosairesa) bija Francijas un Argentīnas šahiste.

## Biogrāfija
Piedzimusi ebreju ģimenē tagadējā Ukrainā. Pirmā pasaules kara laikā pārcēlusies uz Franciju. Parīzē izmācījusies par zobārsti. 1932. gadā uzņemta Francijas pilsonībā. 1930. gados bijusi Francijas spēcīgākā šahiste. Septiņas reizes uzvarējusi Francijas sieviešu šaha čempionātos (1927, 1928, 1929, 1931, 1933, 1935, 1938). Divas reizes piedalījusies Pasaules šaha čempionātos sievietēm: 1933. gadā Folkestonā (Anglija) ierindojusies 6. vietā, bet 1939. gadā dalījusi 9.-10. vietu.

Sākoties Otrajam pasaules karam atradusies Buenosairesā, kur noticis Pasaules šaha čempionāts sievietēm. Līdzīgi kā daudzi citi šahisti nolēmusi neatgriezties kara pārņemtajā Eiropā un savu atlikušo mūžu nodzīvojusi Argentīnā. Argentīnā uzvarējusi četros valsts sieviešu šaha čempionātos (1948, 1949, 1950, 1952).

## Atsauces

## Ārējās saites
Mihails Kantardžijevs

**Mihails Kantardžijevs** (;  Loma —  Sofija) bija Bulgārijas šahists.

## Biogrāfija
No 1930. gadu otrās puses līdz 1940. gadu beigām bijis viens no vadošajiem Bulgārijas šahistiem. Daudzkārtējais Bulgārijas šaha čempionātu dalībnieks. Labāko rezultātu sasniedzis 1937. gadā, kad kļuvis par Bulgārijas šaha vicečempionu. Pārstāvējis Bulgārijas komandu Pasaules šaha olimpiādē 1939. gadā un individuālā vērtējumā izcīnījis zelta medaļu B finālā.

Pēc Otrā pasaules kara kļuvis pazīstams kā šaha literāts un žurnālists. 1945. gadā izdevis pirmo šaha mācību grāmatu bulgāru valodā (). 1947. gadā bijis viens no Bulgārijas šaha žurnāla *Шахматна мисъл* dibinātājiem. 1956. gadā izdevis grāmatu "Pirmās šaha mācību stundas" ().

## Atsauces

## Ārējās saites
Pungi

thumb|Pungi spēlētājs
**Pungi** ( — ‘aste’) ir pūšamais instruments, ko spēlē čūsku dīdītāji Indijā un Pakistānā.

Pungi tiek spēlēts bez pauzēm. Instrumenta spēlētājs lieto īpašu elpošanas tehniku, ko sauc par cirkulāro elpošanu, vienlaikus ievelkot gaisu caur degunu, uzkrājot gaisu vaigos un izpūšot caur muti.

## Konstrukcija
thumb|220px|Pungi
Pungi tradicionāli tiek gatavots no izžāvēta pudeļveida ķirbja, atsevišķos gadījumos arī no koka. Estētiskos nolūkos ķirbja kakliņu bieži mēdz izgrebt. Ķirbja lejasdaļā ar bišu vasku piestiprinātas divas niedru vai bambusa caurulītes (*jivala*). Vienai no tām ir septiņi caurumiņi, šeit tiek spēlēta pamatmelodija. Otru caurulīti izmanto zemu, dūcošu burdona skaņu radīšanai.

## Lietošana
Indijā mūzika bieži tiek izmantota reliģiskajos rituālos — mantrās. Pungi, iespējams, ir viens no daudzajiem veidiem šo mantru skaņu radīšanai.

## Atsauces

## Ārējās saites
*Cobra Dance at Negombo Beach
Milans Škoda

**Milans Škoda** (, dzimis  Prāgā) ir čehu futbolists, bijušais Čehijas futbola izlases spēlētājs. Spēlē uzbrucēja pozīcijā. Kopš 2023. gada Škoda spēlē Čehijas komandā Slavia Prague B.

Škoda visu futbolista karjeru spēlējis dažādos Čehijas klubos. Pieaugušo izlasē debitējis 29 gadu vecumā 2015. gada jūnijā kvalifikācijas spēlē pret Islandi.

## Sasniegumi
**Slavia Prague**

* Čehijas 1. līga: 2016—17, 2018—19
* Čehijas kauss: 2017—18, 2018—19

**Individuālie sasniegumi**

* Čehijas 1. līgas labākais vārtu guvējs: 2016—17

## Atsauces

## Ārējās saites
Nabe

**Nabe** var būt:
* Nabe — apdzīvota vieta Limbažu pagastā
* Nabes muiža — bijusī muiža Limbažu pagastā
* Nabes muiža (Padures pagasts) — bijusī muiža Padures pagastā
* Nabe — upe, Braslas pieteka
* Korpu upes cits nosaukums
* Vitrupes nosaukums augštecē

## Skatīt arī
* Naba